Diari Oficial de la Generalitat Valenciana


Sumari del DOGV 8931, del 21-10-2020 (2020/8621)

RESOLUCIÓ de 16 d'octubre de 2020, de la Direcció General d'Innovació Educativa i Ordenació, de concessió d'ajudes per a finançar el foment d'activitats de participació, associació i formació de l'alumnat de Formació de Persones Adultes (FPA), realitzades per les associacions d'alumnes d'FPA de centres docents no universitaris de la Comunitat Valenciana sostinguts amb fons públics i les seues federacions.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8931

Data del DOGV
:   21-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8621


Data del document
:   16-10-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 16 d'octubre de 2020, de la Direcció General d'Innovació Educativa i Ordenació, de concessió d'ajudes per a finançar el foment d'activitats de participació, associació i formació de l'alumnat de Formació de Persones Adultes (FPA), realitzades per les associacions d'alumnes d'FPA de centres docents no universitaris de la Comunitat Valenciana sostinguts amb fons públics i les seues federacions. [2020/8621]  
  
  
Per l'Ordre 29/2016, de 17 de juny, de la Conselleria d'Educació, Investigació, Cultura i Esport, s'aprovaren les bases reguladores per a la concessió de subvencions dirigides a les associacions de mares i pares d'alumnes, associacions d'alumnes, les seues federacions i confederacions.  
L'article 3 de l'ordre esmentada disposa que el procediment de concessió, per concurrència competitiva, s'iniciarà d'ofici mitjançant una convocatòria pública adoptada per resolució de l'òrgan competent i publicada en el Diari Oficial de la Generalitat Valenciana i que cada convocatòria determinarà el col·lectiu al qual va destinada la subvenció corresponent.  
Per Resolució d'1 de juny de 2020, de la Conselleria d'Educació, Cultura i Esport, es convoquen ajudes per a finançar el foment d'activitats de la participació, associació i formació de l'alumnat de Formació de Persones Adultes (FPA), realitzades per les associacions d'alumnes d'FPA de centres docents no universitaris de la Comunitat Valenciana sostinguts amb fons públics i les seues federacions. D'acord amb l'apartat segon, punt 1, de la convocatòria, l'import global màxim destinat a les ajudes és de 20.000 euros. La quantitat esmentada es finançarà a càrrec dels pressupostos de la Generalitat per a l'any 2020, línia de subvenció S8259000, de l'aplicació pressupostària 94.71.98.081.51, capítol IV. El punt 2 d'aquest afegeix que, en atenció als seus respectius àmbits de representació i d'acció territorial, es realitza un repartiment entre les associacions i federacions d'associacions, a fi d'assegurar les dotacions necessàries per al funcionament correcte i activitat d'aquestes. Això motiva que el repartiment de la línia de subvenció siga:  
  
a) Entre les associacions d'alumnes d'FPA: 7 ajudes de 2.500 euros amb un import total de 17.500 euros.  
b) La resta de l'import total de l'ajuda, que ascendeix a 2.500 euros, es destinarà a les federacions d'associacions d'alumnes d'FPA.  
  
Tal com preveu l'apartat huité de la convocatòria, l'avaluació de les sol·licituds de concessió d'ajudes ha sigut realitzada per la comissió avaluadora constituïda a l'efecte que, després de l'estudi i revisió de la totalitat de sol·licituds presentades, ha emés el corresponent informe que conté la puntuació obtinguda per cada una de les sol·licituds valorades. Així mateix, comprén la relació de sol·licituds que no han sigut valorades per considerar que hi concorren motius per a la inadmissió, desistiment o desestimació d'aquestes.  
Per a la valoració de les sol·licituds s'han aplicat els criteris assenyalats en els apartats nové i deu de la resolució de convocatòria i en l'Ordre 29/2016, de 17 de juny, per la qual s'aproven les bases reguladores per a la concessió d'aquestes.  
Finalment, de conformitat amb el que preveuen l'apartat onze de la convocatòria i l'article 12 de l'ordre de bases reguladores, i a la vista de l'informe emés per la comissió avaluadora, la Subdirecció General d'Innovació i Qualitat Educativa ha elevat a esta direcció general la proposta de resolució per a la concessió d'aquestes ajudes, que van ser convocades mitjançant la Resolució d'1 de juny de 2020.  
En vista de tot això, per delegació del conseller d'Educació, Cultura i Esport, resolc:  
  
Primer  
Concedir amb càrrec a l'aplicació pressupostària 61.33.80.276.27, línia de subvenció S8259000, de la Conselleria d'Educació, Cultura i Esport, ajudes per import global de 2.500,00 euros a:  
  
  
NIF Entitat Import ajuda  
Q43613834 Associació d'Alumnes FPA Beniassent de Cocentaina 2.500,00 -  
W76764785 Associació d'Alumnes FPA Natzaret 2.500,00 -  
X99526069 Associació d'Alumnes FPA d'Ayora 2.500,00 -  
A48675480 Associació d'Alumnes CFPA Antonio Porpetta d'Elda 2.500,00 -  
F93549639 Associació d'Alumnes FPA d'Alboraia 2.500,00 -  
TOTAL 12.500,00 -  
  
  
  
Segon  
Desestimar la sol·licitud presentada per l'Associació d'Alumnes del Centre Municipal FPA de Canals, amb NIF G69358283, per no estar inscrita en el cens de l'Ordre de 2 d'agost de 1988, de la Conselleria de Cultura, Educació i Ciència, d'acord amb l'apartat tercer de la convocatòria.  
  
Tercer  
Atés el fet que, segons l'apartat segon, punt 2, apartat a de la resolució de la convocatòria que estableix que l'import total màxim és de 17.500 euros i que la concessió efectuada és de 12.500 euros, queda un romanent de 5.000 euros.  
  
Quart  
Atés el fet que, segons l'apartat segon, punt 2, apartat b de la resolució de la convocatòria, que estableix que la resta de l'import global de l'ajuda, que ascendeix a 2.500 euros, es destinarà a les federacions d'alumnes d'FPA, com que no hi ha hagut cap sol·licitud, queda un romanent total de 7.500 euros.  
  
Cinqué  
El termini de justificació de les ajudes concedides serà el següent:  
Les associacions d'alumnes d'FPA hauran de justificar les ajudes fins al 30 d'octubre de 2020, des de la notificació o publicació de la resolució de concessió de subvenció a la pàgina web.  
  
Les associacions beneficiàries d'aquestes ajudes hauran de complir les obligacions i normes de justificació previstes en l'Ordre 29/2016, de 17 de juny, de la Conselleria d'Educació, Investigació, Cultura i Esport, per la qual s'aproven les bases reguladores per a la concessió d'aquestes ajudes (DOGV 7809, 20.06.2016), així com en la Resolució d'1 de juny de 2020 de convocatòria d'aquestes (DOGV 8829, 08.06.2020).  
  
  
Sisé  
L'import de les ajudes s'abonarà íntegrament a les entitats beneficiàries una vegada hagen presentat correctament la justificació referida en l'apartat tretze de la resolució de convocatòria.  
  
Contra la present resolució, que posa fi la via administrativa, es podrà interposar un recurs contenciós administratiu en el termini de dos mesos a comptar des de l'endemà de la publicació, de conformitat amb l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan en el termini d'un mes computat en els mateixos termes, de conformitat amb el que disposa la legislació vigent en matèria de procediment administratiu comú. Tot això sense perjuí que les persones interessades puguen presentar qualsevol altre recurs que estimen pertinent.  
  
València, 16 d'octubre de 2020.- La directora general d'Innovació Educativa i Ordenació: Margarida Castellano Sanz.